एएमयू में बिताये छात्र दिनों की यादों को ताजा करते हुए प्रोफेसर अशोक सेठ ने कहा कि वह आज जिस मुकाम पर हैं उसका श्रेय इसी संस्था को जाता है और वह हमेशा इस संस्था की सेवा के लिए उपलब्ध रहेंगे। उन्होंने जेएन मेडीकल कॉलेज की कैथ लैब में हो रहे उत्कृष्ट कार्यों की भी सराहना की। एएमयू कुलपति प्रोफेसर तारिक मंसूर ने कहा कि डॉ. अशोक के सहयोग के चलते ही जेएन मेडीकल कॉलेज में कैथलैब की स्थापना संभव हो सकी। उन्होंने कहा कि प्रो. सेठ वर्ष 2020 तक जेएन मेडीकल कॉलेज में एडजेंक्ट फैकल्टी बने रहेंगे जो इस कॉलेज के लिए गौरव का विषय है। कुलपति ने कहा कि कैथलैब में यहॉ के चिकित्सकों द्वारा जटिल प्रक्रियाओं को अंजाम दिया जा रहा है जिसके लिए वह बधाई के पात्र हैं। उन्होंने कहा कि एक चिकित्सक को हमेशा अपडेट रहना चाहिए। कुलपति ने कहा कि कार्डियोलोजी सेंटर में डीएम (कार्डियोलोजी) कोर्स प्रारंभ किये जाने के प्रयास भी चल रहे हैं। जिसके बाद यहॉ रोगियों को और अधिक सुविधायें उपलब्ध हो सकेंगी।